Diari Oficial de la Generalitat Valenciana


Sumari del DOGV 9579, del 20-04-2023 (2023/4219)

RESOLUCIÓ de 14 d'abril de 2023, de la consellera de Justícia, Interior i Administració Pública, per la qual es constitueix la Comissió tècnica per a l'elaboració d'un informe/proposta d'un model de gestió integral de les emergències a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9579

Data del DOGV
:   20-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4219


Data del document
:   14-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 14 d'abril de 2023, de la consellera de Justícia, Interior i Administració Pública, per la qual es constitueix la Comissió tècnica per a l'elaboració d'un informe/proposta d'un model de gestió integral de les emergències a la Comunitat Valenciana. [2023/4219]  
L'article 6 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Conselleria de Justícia, Interior i Administració Pública les competències en matèria d'extinció d'incendis i gestió de les competències en matèria de situacions d'emergència.  
El Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat en l'article 76 atribueix a la Secretaria Autonòmica de Seguretat i Emergències, entre altres, les funcions en matèria protecció civil, extinció d'incendis i gestió d'emergències, i en l'article 77, a la Direcció General d'Interior, l'exercici d'aquestes funcions, en virtut de la delegació adoptada d'acord amb l'article 12 de la Llei 4/2015, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.  
El Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, estableix en l'article 12 que la persona titular de la Secretaria Autonòmica de Seguretat i Emergències, sota la dependència de la persona titular de la conselleria, exerceix les competències en matèria de protecció civil, extinció d'incendis i gestió d'emergències i que exercirà les competències que li corresponen en relació amb la Direcció de l'Agència Valenciana de Seguretat i Resposta a les Emergències, segons el que es disposa en la Llei 4/2017, de 3 de febrer, de la Generalitat, de creació d'aquesta i la seua normativa de desenvolupament, i en la disposició addicional primera del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
Així mateix, l'article 13, del mencionat Decret 172/2020, estableix que la Direcció General d'Interior, sota la dependència de la Secretaria Autonòmica de Seguretat i Emergències, exerceix les funcions en matèria de protecció civil, extinció d'incendis i gestió d'emergències, en virtut de delegació adoptada d'acord amb l'article 12 de la Llei 4/2017, de 3 de febrer, per la qual es crea l'Agència Valenciana de Seguretat i Resposta a les Emergències.  
La Llei 7/2011, d'1 d'abril, dels serveis de prevenció, extinció d'incendis i salvament de la Comunitat Valenciana, dedica el títol III a la coordinació dels serveis de prevenció, extinció d'incendis i salvament de les administracions públiques, establint que les funcions de coordinació seran exercides pel Consell, per la Conselleria competent en matèria de protecció civil i gestió de les emergències i per la Comissió de Coordinació dels serveis de prevenció, extinció d'incendis i salvament de la Comunitat Valenciana.  
  
No obstant això, la dita Llei 7/2011, preveu que, sense perjudici dels òrgans citats, podran constituir-se qualssevol altres de caràcter assessor, de preparació o d'execució dels treballs que els encomanen aquells.  
  
Conformement amb això, atesa la realitat plenament constatada d'unes emergències cada vegada més complexes, que a més de perdre el seu caràcter estacional, obliguen a mobilitzar, gestionar i coordinar un nombre cada vegada major de recursos de diferents administracions públiques.  
L'existència d'un consens en tota la comunitat científica que els escenaris de major risc d'emergències en la Comunitat Valenciana es produiran en intervals més curts i tindran un caràcter més extrem.  
  
El desenvolupament de situacions de multiemergència, amb gran incidència de protecció civil, però entre les quals els incendis forestals seran un dels majors factors de risc.  
Es fa necessària la posada en marxa amb caràcter imminent d'una comissió assessora de les previstes en la Llei 7/2011, amb participació de persones expertes de l'àmbit de les emergències i la universitat amb el mandat d'elaborar un informe/proposta per a un nou model de gestió integral d'emergències per a la Comunitat Valenciana.  
Amb aquesta finalitat, i en execució de les competències que tinc atribuïdes, resolc:  
  
Primer. Constitució, objecte i naturalesa  
Es constitueix la Comissió per a l'elaboració d'un informe/proposada d'un model de gestió integral de les emergències en la Comunitat Valenciana, a l'empara del que es disposa en l'apartat 2, de l'article 12, de la Llei 7/2011, d'1 d'abril, dels Serveis de Prevenció, Extinció d'Incendis i Salvament de la Comunitat Valenciana.  
  
Segon. Termini  
La Comissió haurà d'estar constituïda en un termini màxim de 15 dies des de l'endemà de la publicació en el Diari Oficial de la Generalitat Valenciana d'aquesta resolució, havent d'emetre un Informe/proposta de conclusions en un termini màxim de sis mesos des de la seua constitució, moment en el qual la Comissió quedarà dissolta.  
  
Tercer. Composició  
La comissió estarà composta per la presidència, vicepresidència, secretaria i vocalies següents:  
a) Presidència: Eduardo Rojas Briales, president del Col·legi d'Enginyers forestals, professor contractat doctor universitat Politècnica de València  
b) Vicepresidència: Jorge Suárez Torres, subdirector general d'Emergències, Agència Valenciana de Seguretat i Resposta a les Emergències  
c) Secretaria: María del Portillo Barberá, cap del Servei de Coordinació i Suport Tècnic. Conselleria de Justícia, Interior i Administració Pública  
d) Vocalies:  
I. Inmaculada Piles Alepuz, cap del servei d'Emergències, Agència Valenciana de Seguretat i Resposta a les Emergències.  
II. Ana Tomás Ferre-Sanjuán, cap de la Secció de Prevenció d'Incendis Forestals a Alacant. Conselleria d'Agricultura, Desenvolupament Rural, Emergència Climàtica i Transició Ecològica.  
III. Daniel González González, cap de servei, Servei de Prevenció, Extinció d'Incendis i Salvament (SPEIS), Ajuntament d'Alacant.  
  
IV. Francisco Javier Catalán Pradas, coordinador general de l'Àrea de Seguretat Pública i Emergències, Ajuntament de Castelló  
V. David Roca Sevilla, cap del servei d'Intervenció, SPEIS, Ajuntament de València.  
VI. José Francisco Rubio Verdú, inspector cap del Servei Operatiu, Consorci Provincial de Bombers d'Alacant.  
VII. José Miguel Basset Blesa, inspector cap del Cos de Bombers, Consorci Provincial de Bombers de València.  
VIII. Pablo Vila Garcés, inspector cap, Consorci Provincial de Bombers de Castelló  
IX. José Ignacio Falcó Esclapés, Junta Personal SPEIS Comunitat Valenciana  
X. Jaume Bellido Cabrero, Junta Personal SPEIS Comunitat Valenciana  
XI. Ramón Pérez Ibáñez, Junta Personal SPEIS Comunitat Valenciana  
XII. Josep Palacios Costa, Junta Personal SPEIS Comunitat Valenciana  
XIII. Ángel San José de los Ríos, Junta Personal SPEIS Comunitat Valenciana  
XIV. Jesús Lorente Duro, Junta Personal SPEIS Comunitat Valenciana  
XV. Carlos González Conde, Junta Personal SPEIS Comunitat Valenciana  
XVI. Juan Carlos Torres Such, Junta Personal SPEIS Comunitat Valenciana  
e) Vocalies suplents  
I. Alberto Salvia Martín, oficial cap, SPEIS, Ajuntament de Castelló  
  
II. Juan Piqueras Martínez, Junta Personal SPEIS Comunitat Valenciana  
III. Antonio Segovia Romaní, Junta Personal SPEIS Comunitat Valenciana  
IV. Ángel Guerrero Pla, Junta Personal SPEIS Comunitat Valenciana  
V. Jordi Cabrera Colonques, Junta Personal SPEIS Comunitat Valenciana  
VI. Omar Quiñones Rodríguez, Junta Personal SPEIS Comunitat Valenciana  
VII. Faustino Yanguas Humanes, Junta Personal SPEIS Comunitat Valenciana  
VIII. Santiago Rivera Llácer, Junta Personal SPEIS Comunitat Valenciana  
IX. Mikel Martínez Falagán, Junta Personal SPEIS Comunitat Valenciana  
  
Quart. Funcionament  
La persona que tinga la presidència de la comissió disposarà el calendari de sessions, així com el sistema i mètode de treball, i adoptarà totes les decisions en el seu àmbit que considere adequades per a la consecució de l'objectiu i finalitat d'aquesta.  
El règim jurídic de funcionament de la comissió serà l'establit per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic.  
  
Cinqué. Mitjans materials i personals  
La Conselleria de Justícia, Interior i Administració Pública posarà a la disposició de la comissió els mitjans materials i personals necessaris per al bon funcionament d'aquesta.  
  
Sisé. Incidència econòmica en la dotació de despesa  
L'aplicació i desenvolupament d'aquesta resolució no podrà tindre cap incidència en la dotació de tots i cadascun dels capítols de despesa assignats a la Conselleria de Justícia, Interior i Administració Pública, i en tot cas, haurà de ser atés amb els seus mitjans personals i materials.  
  
  
Seté. Efectes  
La present resolució farà efecte l'endemà de la publicació apareguda en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.  
Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 114, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga fer ús, si és el cas, de qualsevol altre que s'estime procedent.  
  
València, 14 d'abril de 2023.- La consellera de Justícia, Interior i Administració Pública: Gabriela Bravo Sanestanislao.